《和答潘端叔见寄》
宋代·孙应时

发白念少年，万事风雨过。
倦游得来归，一切付懒惰。
独抱杞天得，傍徨意无奈。
濠鱼定何乐，幕燕渠敢贺。
叹君阳春词，激我巴里和。
古来奇特事，信是英雄作。
东山有晚遇，西山有终饿。
拭目须早著鞭，乞与高人北窗卧。

作者简介：（1154—1206）绍兴馀姚人，字季和，号烛湖居士。孙介子。师事陆九渊。孝宗淳熙二年进士。授黄岩尉，为常平使者朱熹所重，与定交。丘崇帅蜀，辟入制幕，尝策言吴曦将叛。徙知常熟，秩满，郡守以私恨诬其负仓粟三千斛而捃摭之，市民竟为代偿，守益怒，坐贬秩。宁宗开禧二年起判邵武军，未赴而卒。有《烛湖集》。